Tingoidea

Cantacaderinae
 Tinginae
 Vianaididae
 Ebboidae 	 

Tingoidea er en overfamilie som tilhører tegene, en gruppe av nebbmunner.

Tingoidea er planteetere og angriper mange ulike planter, også moser. De finnes over det meste av verden. De er en artsrik gruppe med over 2000 beskrevne arter fordelt på ca. 250 slekter. Det er funnet 178 arter i Europa og 17 i Norge.

 Utseende 
Små (1 – 10 mm), teger, avlangt-ovale til korte og brede. Tingidae er umiskjennelige i og med at hele oversiden er dekket av brede, gjennomsiktige, nettmønstrede skjold som ofte har vakre, filigranslignende mønstre.

 Fossiler 
Tingoidea er kjent fra fossiler tilbake til den siste delen av kritt-tiden. De eldste artene blir enten plassert i Vianaididae eller som primitive Tingoidea.

 Levevis 
Nettegene er planteetere som suger på ulike planter, både enfrøbladete og tofrøbladete. Noen arter lever i maur-tuer, men lever trolig på røtter som stikker inn i maurenes ganger. Slekten Acalypta er uvanlig i og med at medlemmene lever av moser, en plantegruppe som få insekter kan leve av. To slekter (Copium og Paracopium, ingen av dem finnes i Norge) induserer galledannelse på vertsplantene, de er de eneste tegene som gjør dette. Ellers er de et flertall av artene knyttet til busker og løvtrær, og de er vanligvis ganske spesifikke på én eller noen få vertsarter. Noen arter er regnet som skadedyr på prydbusker og frukttrær, blant annet fordi de kan spre virus til plantene, mens andre har blitt forsøkt brukt i biologisk kontroll av innførte ugress.

Noen arter har en form for yngelpleie ved at flere hunner legger eggene sammen i en felles eggsamling, som de så sammen vokter, også etter at nymfene er klekket.

Biologien til Vianaididae er nesten helt ukjent, i alle fall én art er knyttet til maur.

 Systematisk inndeling / norske arter 
Cantacaderinae blir noen ganger regnet som en familie for seg, Cantacaderidae. På den andre siden inkluderer enkelte også gruppen Vianaididae i Tingidae.
Et latinsk familienavn ender med ...idae, og et navn på en overfamilie på  ...oidea.

 Nebbmunner (Hemiptera)
 delgruppe teger (Heteroptera) 
 gruppe Cimicomorpha
 familien netteger, Tingidae
 underfamilien Cantacaderinae – ikke i Europa
 underfamilien Tinginae
 slekten Acalypta Westwood, 1840
 Acalypta carinata (Panzer, 1806)
 Acalypta gracilis (Fieber, 1844)
 Acalypta marginata (Wolff, 1804)
 Acalypta nigrina (Fallén, 1807)
 Acalypta parvula (Fallén, 1807)
 Acalypta platycheila (Fieber, 1844)
 slekten Agramma Stephens, 1829
 Agramma laetum (Fallén, 1807)
 slekten Campylosteira Fieber, 1844
 Campylosteira verna (Fallén, 1826)
 slekten Catoplatus Spinola, 1837
 Catoplatus fabricii (Stål, 1868)
 slekten Derephysia Spinola, 1837
 Derephysia foliacea (Fallén, 1807)
 slekten Dictyla Stål, 1874
 Dictyla echii (Schrank, 1782)
 slekten Galeatus Curtis, 1833
 Galeatus spinifrons (Fallén, 1807)
 slekten Kalama Puton, 1876
 Kalama tricornis (Schrank, 1801)
 slekten Physatocheila Fieber, 1844
 Physatocheila costata (Fabricius, 1794)
 Physatocheila smreczynskii China, 1952
 slekten Stephanitis Stål, 1873
 Stephanitis oberti (Kolenati, 1857)
 slekten Tingis Fabricius, 1803
 Tingis cardui (Linnaeus, 1758)
 familien Vianaididae – åtte nålevende og to fossile arter kjent
 slekten Anommatocoris China, 1945 – fire arter, Trinidad, Panama, Bolivia og Argentina
 Anommatocoris bolivianus Schuh, Cassis & Guilbert, 2006
 Anommatocoris coleoptrata (Kormilev, 1955)
 Anommatocoris minutissimus China, 1945
 Pterovianaida melchiori Montemayor & Carpintero, 2007 – Peru, eneste langvingede nålevende art
 slekten Thaumamannia Drake & Davis, 1960 – to arter, Bolivia og Surinam
 Vianagramma goldmani Golub & Popov, 2000 – fossil art fra Kritt-tiden, New Jersey
 Vianathauma pericarti Golub & Popov, 2003 – fossil art fra Kritt-tiden, New Jersey
 familien Ebboidae Perrichot et al., 2006 – bare kjent fra foosiler fra Kritt-tiden
 Ebboa areolata Perrichot et al., 2006

 Kilder 
 Australian Faunal Directory – Tingidae (2002) 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider. 
 Perrichot, V., Nel, A., Guilbert, E. og Néraudeau, D. (2006) Fossil Tingoidea (Heteroptera: Cimicomorpha) from french Cretaceous amber, including Tingidae and a new family, Ebboidae. Zootaxa 1203: 57-68. 

 Eksterne lenker 

 Norsk Entomologisk forening – for deg som vil lære mer om insekter.
 Fauna Europaea  - Europas fauna, arter og utbredelseskart.
 Bildegalleri over nordamerikanske arter av netteger: 

Kategori:Teger